Barnaburðarpokar : Stórhættulegir eða algjörlega ómissandi ? Barnaburðarpokar eru notaðir um allan heim og eru vinsældir þeirra sífellt að aukast . Þrátt fyrir það eru ekki allir á einu máli um öryggi þeirra enda dæmi um að börn hafi látist í þar til gerðum burðarpokum . Bandaríska neytendastofnunin ( CPSC ) sendi fyrr á þessu ári frá sér tilkynningu þar sem foreldrar eru varaðir við köfnunarhættu sem fylgir notkun pokanna . Skömmu síðar voru pokar frá Infantino innkallaðir . Gefnar hafa verið út eftirfarandi leiðbeiningar um rétta notkun pokanna og hvað beri að hafa sérstaklega í huga til að forðast slys : Gætið þess að andlit barnsins sé sýnilegt þannig að þú sjáir það og það þig . Helst ætti andlit barnsins að vera fyrir ofan brún pokans eða pokinn skorðaður þannig að andlitið sé sýnilegt . Aldrei skal byrgja andlit barnsins . Konur sem nota pokann meðan á gjöf stendur verða að gæta þess að hagræða barninu eftir gjöf þannig að engin köfnunarhætta sé til staðar ( sjá að ofan ) . Gættu reglulega að barninu til að tryggja öryggi þess . Ekki hlaupa , skokka , hoppa eða stunda mikla hreyfingu með barnið framan á þér . Gættu þess að stærð pokans sé rétt fyrir barnið . Þrátt fyrir þetta hafa pokarnir aldei verið vinsælli meðal foreldra enda margt gríðarlega jákvætt við notkun þeirra . Barnið liggur þétt upp við foreldrið ( eða þann sem „ klæðist ” pokanum ) og er því eins nálægt því að vera í móðurkviði og hægt er utan líkamans . Talað er um að hjarsláttur foreldrisins rói óróleg börn og oft eru pokarnir eina úrræðið fyrir óvær börn . Pokarnir eru líka þægilegir fyrir foreldrana þar sem báðar hendur eru lausar og því hægt að gera ýmislegt í leiðinni .